**Αρχαϊκή Εποχή**

**Ερωτήσεις ανάπτυξης:** 1. Να αναφέρετε και να εξηγήσετε ποιες ήταν οι βασικές προϋποθέσεις για την ύπαρξη και εξέλιξη της πόλης-κράτους. / Να αναφέρετε ποιες ήταν οι βασικές προϋποθέσεις για την ύπαρξη της πόλης-κράτους και να επισημάνετε τις συνέπειες που είχαν για την ένωση των Ελλήνων. / Να αναφέρετε ποιες ήταν οι βασικές προϋποθέσεις για την ύπαρξη της πόλης-κράτους και να επισημάνετε τις συνέπειες που είχαν για την ενότητα των πολιτών.

2. Να αναφέρετε τους οικονομικούς λόγους που οδήγησαν σε κρίση τις ομηρικές κοινότητες στα τέλη του 9ου π.Χ. αι.

3. Ποιες λύσεις δόθηκαν για να αντιμετωπιστεί η οικονομική κρίση του Ομηρικού Κόσμου; Να αναφέρετε χαρακτηριστικές περιπτώσεις πόλεων-κρατών που εφάρμοσαν κάποια από τις προαναφερθείσες λύσεις.

4. Πώς επηρέασε η κρίση του Ομηρικού Κόσμου, στα τέλη του 9ου αι. π. Χ., τον ρόλο του βασιλιά και των ευγενών;

5. Σε ποιες περιοχές εξαπλώθηκαν οι Έλληνες κατά τον Δεύτερο Αποικισμό και ποιες ήταν οι συνέπειες της εξάπλωσής τους στον τομέα του πολιτισμού;

6. Ποιοι λόγοι οδήγησαν τους Έλληνες στον Δεύτερο Ελληνικό Αποικισμό;

7. Ποιες αλλαγές επέφερε η καταγραφή των νόμων στις πόλεις-κράτη στα τέλη του 7ου-αρχές 6ου αι. π.Χ.;

8. α) Ποιο ήταν το βασικό αίτιο και η αφορμή των Περσικών Πολέμων; β) Ποιο ήταν το αποτέλεσμα της πρώτης απόπειρας επέκτασης των Περσών στον ελλαδικό χώρο; / Ποια είναι τα κύρια γεγονότα της πρώτης και δεύτερης οργανωμένης εκστρατείας των Περσών κατά των Ελλήνων;

9. Ποιο ήταν το κυρίαρχο πολιτειακό όργανο στο δημοκρατικό πολίτευμα των ελληνικών πόλεων-κρατών και ποιες δυνατότητες παρείχε στους πολίτες;

10. Ποιες ήταν οι οικονομικές και κοινωνικές συνέπειες από τον Δεύτερο Ελληνικό Αποικισμό; / Ποια ήταν τα αποτελέσματα του Δεύτερου Ελληνικού Αποικισμού στην οικονομία των πόλεων-κρατών; / Ποιες ήταν οι συνέπειες του Δεύτερου Ελληνικού Αποικισμού στην κοινωνία των πόλεων-κρατών;

11. Ποια ήταν η σημασία του νικηφόρου αποτελέσματος των Περσικών Πολέμων για την ιστορική πορεία των Ελλήνων;

12. Ποια ήταν η καινοτομία στην οργάνωση των Ελλήνων σε πόλεις-κράτη σε σχέση με τους Σουμέριους και ποια η σημασία της;

13. Να εξηγήσετε : α) ποια ήταν τα βασικά συστατικά στοιχεία της πόλης-κράτους από οργανωτική άποψη και β) ποιες ήταν οι βασικές επιδιώξεις των πολιτών.

14. Ποιοι οικονομικοί και στρατιωτικοί παράγοντες συνέβαλαν στην κρίση της αριστοκρατικής κοινωνίας την Αρχαϊκή Εποχή;

15. Πώς επιβλήθηκε το πολίτευμα της τυραννίδας στις πόλεις-κράτη τον 6ο αι. π.Χ.; Να αναφέρετε χαρακτηριστικές περιπτώσεις τυράννων.

**Όροι: *στενοχωρία, ισηγορία, πόλη-κράτος, ισονομία, ελευθερία (πόλη-κράτος), αυτάρκεια (πόλη-κράτος), αυτονομία (πόλη-κράτος), Ιωνική Επανάσταση, νομοθέτες (αισυμνήτες), χαλκιδικό αλφάβητο, οπλιτική φάλαγγα, εκκλησία του δήμου (αρχαϊκή εποχή)***.

**Ερωτήσεις πολλαπλής επιλογής:** 1.Στο τιμοκρατικό ή ολιγαρχικό πολίτευμα κριτήριο διάκρισης των πολιτών ήταν: α. το εισόδημα. β. η καταγωγή και η κατοχή γης. γ. οι συγγενικοί δεσμοί. δ. η στρατιωτική ικανότητα.

2. Στο δημοκρατικό πολίτευμα η ισηγορία έδινε σε κάθε πολίτη τη δυνατότητα: α. να εκφράζει τα παράπονά του. β. να διατυπώνει ελεύθερα την άποψη του. γ. να συμμετέχει στη διαμόρφωση των νόμων. δ. να υπερασπίζεται την πόλη του. / Το κυρίαρχο πολιτειακό όργανο λειτουργίας του δημοκρατικού πολιτεύματος στις ελληνικές πόλεις-κράτη ήταν: α. η συνέλευση των πολεμιστών. β. η εκκλησία του δήμου. γ. η βουλή των γερόντων. δ. η σύγκλητος.

3. Φυλετική οργάνωση διατήρησαν στο μεγαλύτερο μέρος του ιστορικού τους βίου: α. οι Αθηναίοι. β. οι Σπαρτιάτες. γ. οι Κορίνθιοι. δ. οι Αιτωλοί. / Φυλετική οργάνωση διατήρησαν κατά την Αρχαϊκή Εποχή: α. όλες οι περιοχές του Ελληνικού Κόσμου. β. ανάμεσα σε άλλους Έλληνες, οι Ακαρνάνες και οι Μακεδόνες. γ. ανάμεσα σε άλλους Έλληνες, οι Αθηναίοι. δ. καμία περιοχή του Ελληνικού Κόσμου.

4. Οι ευγενείς την Αρχαϊκή Εποχή αποκαλούνταν και: α. εσθλοί. β. τύραννοι. γ. δυνατοί. δ. τιμητές. / Στις αριστοκρατικές κοινωνίες των πόλεων-κρατών της Αρχαϊκής Εποχής οι ευγενείς αποκαλούνταν και: α. τιμητές. β. τύραννοι. γ. δυνατοί. δ. εσθλοί. / Οι ευγενείς στην Αρχαϊκή Εποχή ονομάζονταν και: α. τιμητές. β. ιππείς. γ. κακοί. δ. αισυμνήτες.

5. Στο τιμοκρατικό καθεστώς κριτήριο διάκρισης των πολιτών ήταν: α. το εισόδημα. β. η καταγωγή και η κατοχή γης. γ. οι συγγενικοί δεσμοί. δ. η στρατιωτική ικανότητα.

6. Στα αριστοκρατικά καθεστώτα την εξουσία κατείχαν: α. οι πλούσιοι. β. οι πλούσιοι με τους ευγενείς. γ. οι ευγενείς. δ. οι βασιλείς.

7. Οι Έλληνες δεν ήταν αντιμέτωποι με τους Πέρσες: α. στη μάχη της Ιμέρας. β. στη μάχη των Πλαταιών. γ. στη μάχη του Μαραθώνα. δ. στη ναυμαχία του Αρτεμισίου.

8. Ο Δεύτερος Ελληνικός Αποικισμός οργανώθηκε κατά: α. την Αρχαϊκή Εποχή. β. την Κλασική Εποχή. γ. τα ελληνιστικά χρόνια. δ. τη Ρωμαϊκή περίοδο.

9. Οι βασικές προϋποθέσεις ύπαρξης της πόλης-κράτους ήταν: α. η ελευθερία, η αυτονομία και η αυτάρκεια. β. η ισηγορία, η ισονομία και η ελευθερία. γ. η ελευθερία, η αυτονομία και το δημοκρατικό πολίτευμα. δ. η ελευθερία, η αυτονομία και η ισονομία.

**Ερωτήσεις συμπλήρωσης κενών.** Να συμπληρώσετε τα κενά του αποσπάσματος, βάζοντας στην κατάλληλη θέση μία από τις ακόλουθες λέξεις (δύο λέξεις περισσεύουν):

1. *συνοικισμός, πολίτευμα, άστυ, ύπαιθρος, πολίτης, κώμη, ακρόπολις.*

Η πόλη-κράτος αποτελούσε τον βασικό θεσμό πολιτικής οργάνωσης κατά την αρχαιότητα. Από άποψη γεωγραφική, διαμορφωνόταν συνήθως σε ένα χώρο, κέντρο άσκησης της εξουσίας, τειχισμένο τις περισσότερες φορές, που ονομαζόταν πόλις ή ........................, και σε μια ευρύτερη περιοχή γύρω απ' αυτόν, καλλιεργήσιμη με διάσπαρτους μικρότερους οικισμούς, τις ..................., που ήταν η ................... χώρα. Από άποψη οργανωτική, οι κάτοικοι της πόλης-κράτους, δηλαδή οι ..................., συμμετείχαν στη διαχείριση των κοινών και έπαιρναν μέρος στη λήψη των αποφάσεων. Έτσι, ο τρόπος άσκησης της εξουσίας και η συμμετοχή ή μη των πολιτών σε αυτήν όριζε το άλλο συστατικό της στοιχείο, το....................... .

2. *Σόλων, μοναρχικό, ισονομία, δημοκρατία, Κλεισθένης, ισηγορία, ολιγαρχικό.*

Μετά την πτώση των τυραννικών καθεστώτων, περίπου στα τέλη του 6ου αι. π.Χ., στις περισσότερες πόλεις επιβλήθηκαν εκ νέου ..................... καθεστώτα, σε άλλες, όμως, όπως για παράδειγμα στην Αθήνα, έγιναν μεταρρυθμιστικές νομοθετικές προσπάθειες που άνοιξαν το δρόμο προς τη ...................... με τη μεταρρύθμιση του .................. Στην Αθήνα δινόταν σε κάθε πολίτη η δυνατότητα να παίρνει τον λόγο, να διατυπώνει ελεύθερα την άποψή του (......................) και να συμμετέχει στη διαμόρφωση και στην ψήφιση των νόμων (.......................).

**Ερωτήσεις Σωστού-Λάθους:** 1. Η Αρχαϊκή Εποχή τελειώνει με τους Περσικούς Πολέμους. / Η Αρχαϊκή Εποχή τελειώνει με τον Πελοποννησιακό Πόλεμο.

2. Η λέξη τύραννος ήταν πιθανόν λυδικής προέλευσης. / Η λέξη τύραννος ήταν μάλλον αιγυπτιακής προέλευσης. / Οι τύραννοι συνήθως ήταν ευγενείς και αναρριχήθηκαν στην εξουσία χάρη στην υποστήριξη των κατώτερων κοινωνικών ομάδων. / Ορισμένοι από τους τυράννους της Αρχαϊκής Εποχής αναδείχθηκαν σε καλούς ηγέτες που φρόντισαν για την ανάπτυξη της πόλης τους. / Μετά την πτώση των τυραννικών καθεστώτων, στις περισσότερες ελληνικές πόλεις-κράτη επιβλήθηκαν ολιγαρχικά καθεστώτα.

3. Αφορμή για τους Περσικούς Πολέμους στάθηκε η ατυχής εξέγερση των Ελλήνων της Ιωνίας. / Η Ιωνική Επανάσταση ήταν η αιτία για τους Περσικούς Πολέμους. / Η Ιωνική Επανάσταση ήταν η αφορμή για τους Περσικούς Πολέμους.

4. Οι τρεις βασικές επιδιώξεις (και προϋποθέσεις ύπαρξης) των πολιτών των πόλεων-κρατών ήταν η ελευθερία, η αυτονομία και η αυτάρκεια. / Οι βασικές προϋποθέσεις ύπαρξης της πόλης-κράτους ήταν η ελευθερία, η επέκτασή της και η δημοκρατία. / Η αυτονομία της πόλης-κράτους σχετίζονταν με την παραγωγή αγαθών για την κάλυψη των αναγκών των πολιτών της. / Η αυτάρκεια της πόλης-κράτους σχετιζόταν με την παραγωγή αγαθών για την κάλυψη των αναγκών των πολιτών της. / Μία από τις προϋποθέσεις ύπαρξης της αρχαίας ελληνικής πόλης-κράτους ήταν η αυτονομία της. / Οι τρεις βασικές προϋποθέσεις για την ύπαρξη της πόλης-κράτους, η ελευθερία, η αυτονομία και η αυτάρκεια, οδήγησαν στην πολιτική ενοποίηση των Ελλήνων.

5. Η συμβολή του Μιλτιάδη ήταν καθοριστική στη νίκη Αθηναίων και Πλαταιέων επί των Περσών στη μάχη του Μαραθώνα. / Η συμβολή του Μιλτιάδη ήταν καθοριστική στη ναυμαχία της Σαλαμίνας. / Η συμβολή του Θεμιστοκλή ήταν καθοριστική στη νίκη Αθηναίων και Πλαταιέων επί των Περσών στη μάχη του Μαραθώνα (490 π. Χ.).

6. Η ίδρυση αποικιών προκάλεσε κρίση στις ελληνικές κοινωνίες που είχαν αριστοκρατική οργάνωση. / Η ίδρυση αποικιών κατά την Αρχαϊκή Εποχή ήταν επιχείρηση οργανωμένη εξ ολοκλήρου από την μητρόπολη.

7. Στο δημοκρατικό πολίτευμα κυρίαρχο όργανο αναδεικνύεται η Εκκλησία του δήμου. / Στο δημοκρατικό πολίτευμα την εκκλησία του δήμου συγκροτούσαν όσοι πολίτες είχαν την ιδιότητα του πολεμιστή.

8. Η ελληνική φιλοσοφική σκέψη γεννήθηκε στην Ιωνία κατά την Αρχαϊκή Εποχή.

9. Ο Ζάλευκος και ο Χαρώνδας ήταν νομοθέτες σε αποικίες της Δύσης.

10. Η πόλη-κράτος συγκροτήθηκε γεωγραφικά από το άστυ και την ύπαιθρο χώρα.

11. Οι βασικοί αρχιτεκτονικοί ρυθμοί της Μυκηναϊκής Εποχής ήταν ο δωρικός και ο ιωνικός. / Ο δωρικός και ιωνικός ρυθμός δημιουργήθηκαν κατά την Αρχαϊκή Εποχή. / Οι βασικοί αρχιτεκτονικοί ρυθμοί της Αρχαϊκής Εποχής ήταν ο δωρικός και ιωνικός.

12. Η πρώτη απόπειρα εισβολής των Περσών στην Ελλάδα κατέληξε σε καταστροφή του στόλου τους στο Αρτεμίσιο. / Η πρώτη οργανωμένη περσική εκστρατεία κατά των Ελλήνων στόχευε στην τιμωρία των Ερετριέων και των Αθηναίων. / Η δεύτερη Περσική Εκστρατεία κατά των Ελλήνων στόχευε στην τιμωρία των Ερετριέων και των Αθηναίων.

13. Η δημιουργία των πόλεων-κρατών συνδέεται με την παρακμή του θεσμού της βασιλείας.

14. Οι φυσικοί φιλόσοφοι της Αρχαϊκής Εποχής επιχείρησαν να αφηγηθούν κατορθώματα ηρώων.

15. Η *στενοχωρία* ήταν ένα από τα κύρια αίτια του Δεύτερου Ελληνικού Αποικισμού.

16. Με τη νίκη των Ελλήνων κατά των Περσών στη μάχη του Μαραθώνα τελειώνει η πρώτη οργανωμένη εκστρατεία των Περσών εναντίον των Ελλήνων.

17. Η οργάνωση των ανθρώπων σε πόλεις κατά την Αρχαϊκή Εποχή στην Ελλάδα ήταν ένα νέο ιστορικό φαινόμενο. / Για πρώτη φορά πολιτική δραστηριότητα ανέπτυξαν οι Σουμέριοι στη Μεσοποταμία. / Για πρώτη φορά πολιτική δραστηριότητα ανέπτυξαν οι κάτοικοι των ελληνικών πόλεων-κρατών.

18. Οι Έλληνες με τον Δεύτερο Αποικισμό περιόρισαν την οικονομική δράση των Φοινίκων.

19. Στη μάχη της Μυκάλης οι Έλληνες αντιμετώπισαν τους Καρχηδονίους. / Στη μάχη της Ιμέρας οι Έλληνες της Δύσης αντιμετώπισαν νικηφόρα τους Καρχηδονίους. / Στη μάχη της Ιμέρας οι Έλληνες της Δύσης αντιμετώπισαν νικηφόρα τους Πέρσες.

20. Από γεωγραφική άποψη η πόλη-κράτος αποτελούνταν από το άστυ και την ύπαιθρο χώρα.

21. Η Αθήνα ξεπέρασε την κρίση της Ομηρικής Εποχής με την ανάπτυξη της βιοτεχνίας και του εμπορίου. / Η Σπάρτη ξεπέρασε την κρίση της Ομηρικής Εποχής με την ανάπτυξη της βιοτεχνίας και του εμπορίου.

22. H έλλειψη πρώτων υλών ήταν μία από τις αιτίες του Δεύτερου Ελληνικού Αποικισμού. / Η αναζήτηση πρώτων υλών ιδιαίτερα μετάλλων ήταν μία από τις αιτίες του Δεύτερου Ελληνικού Αποικισμού. / Η έλλειψη πρώτων υλών ήταν μία από τις αιτίες του Δεύτερου Ελληνικού Αποικισμού. / Η αναζήτηση πρώτων υλών που θα κάλυπταν βασικές ανάγκες των ελληνικών πληθυσμών ήταν μία από τις αιτίες του Δεύτερου Αποικισμού.

23. Το πολίτευμα της Αθήνας από τον 7ο π.Χ. αι. μέχρι τη ρωμαϊκή κατάκτηση παρέμεινε ολιγαρχικό. / Το πολίτευμα της Σπάρτης από τον 7ο αι. π. Χ. μέχρι τη ρωμαϊκή κατάκτηση παρέμεινε ολιγαρχικό

24. Η τέχνη της Αρχαϊκής Εποχής, στην αρχή, ήταν επηρεασμένη από πρότυπα της Ανατολής. / Η τέχνη της Αρχαϊκής Εποχής ήταν επηρεασμένη από πρότυπα της Δύσης. / Η τέχνη των Αρχαϊκών χρόνων ονομάστηκε συμβατικά από τους ερευνητές γεωμετρική.

25. Ο αριθμός των δούλων αυξήθηκε στη Σπάρτη την Αρχαϊκή Εποχή εξαιτίας των χρεών προς τους ευγενείς.

26. Η οργάνωση των Ελλήνων σε πόλεις-κράτη διευκόλυνε την ένωσή τους.

27. Στα αριστοκρατικά πολιτεύματα η δύναμη του βασιλιά ενισχύεται και μειώνεται η δύναμη των ευγενών.

28. Οι Δελφοί, η Ολυμπία και η Δήλος την Αρχαϊκή Εποχή εξελίσσονται σε Πανελλήνια Ιερά.

29. Η λειτουργία του θεσμού της πόλης-κράτους αποτέλεσε εμπόδιο για την πολιτιστική πορεία των Ελλήνων.

30. Με τον Δεύτερο Αποικισμό οι Έλληνες εξαπλώθηκαν μέχρι την Ινδία. / Κατά τον Δεύτερο Αποικισμό τα ελληνικά φύλα εξαπλώθηκαν στις δυτικές ακτές της Μικράς Ασίας.

31. Τιμοκρατικό ονομάστηκε το πολίτευμα που βασίστηκε στην επικράτηση των ευγενών. / Στο τιμοκρατικό πολίτευμα κύριο κριτήριο διάκρισης των πολιτών ήταν το εισόδημά τους. / Στο τιμοκρατικό πολίτευμα τα κριτήρια διάκρισης των πολιτών ήταν η καταγωγή και η κατοχή της γης.

32. Ένας από τους τρόπους με τους οποίους οι Έλληνες αντιμετώπισαν την οικονομική κρίση της Ομηρικής Εποχής ήταν η ίδρυση αποικιών.

33. Η πληθυσμιακή αύξηση προκάλεσε την οικονομική ευημερία των ομηρικών κοινοτήτων στα τέλη του 9ου αι. π.Χ.

34. Μέχρι τις αρχές του 6ου αι π.Χ. ο αριθμός των δούλων στην Αθήνα αυξήθηκε εξαιτίας των χρεών των κατοίκων της προς τους ευγενείς. / Μέχρι τις αρχές του 6ου αι π.Χ. ο αριθμός των δούλων στη Σπάρτη αυξήθηκε εξαιτίας των χρεών των κατοίκων της προς τους ευγενείς.

35. Οι κούροι και οι κόρες ήταν τα πρώτα μεγάλα αγάλματα της αρχαίας ελληνικής τέχνης.

36. Οι άριστοι (ευγενείς) ονομάζονταν την Αρχαϊκή Εποχή και εσθλοί. / Οι ευγενείς την Αρχαϊκή Εποχή ονομάζονταν και αγαθοί. / Οι άριστοι στις πόλεις-κράτη ασχολούνταν κυρίως με το εμπόριο και τη βιοτεχνία.

37. Στις περιοχές της Ελλάδας, όπου επιβίωσε ο φυλετικός τρόπος οργάνωσης, διατηρήθηκε το πολίτευμα της βασιλείας.

38. Στο συνέδριο της Κορίνθου του 481 π. Χ. οι ελληνικές πόλεις συγκρότησαν αμυντική συμμαχία κατά των Περσών.

**Ερώτηση αντιστοίχισης**

Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Α περισσεύει.

Α Β

1. τιμοκρατία α. κληρονομικός άρχοντας.

2. βασιλεία β. ευγενείς που επιβλήθηκαν δια της βίας.

3. ηγεμονία γ. κριτήριο διάκρισης των πολιτών το εισόδημα.

4. δημοκρατία δ. αντλούσαν τη δύναμή τους από την

5. τυραννίδα καταγωγή και την κατοχή γης.

6. αριστοκρατία ε. κυριαρχία των ελεύθερων πολιτών.